Атэбий Игорь Театр Иным щагъэлъапIэ
«Кабардинка» къэрал академическэ ансамблым и художественнэ унафэщI Атэбий Игорь УФ-м и Правительствэм и саугъэтыр къыхуагъэфэщащ, «Зэныбжьэгъугъуэм и удз Iэрамэ» зыфIаща концертыр зэригъэхьэзырам папщIэ.
УФ-м и Правительствэм и саугъэтыр къэзыхьахэм къэралым щэнхабзэмкIэ и министр Мединский Владимир Театр Иным щаритыжащ. Мы саугъэтыр зратыр лэжьыгъэ щIэщыгъуэ зэфIэзыгъэкIхэрщ е щэнхабзэм хэлъхьэныгъэфI хуэзыщIхэрщ. 2012 гъэм и саугъэтыр цIыху 47-м къахьащ.
АЙДАБОЛОВЭ Сафият.
